Foto: AFP 2016 yilning 20 dekabr kuni O‘zbekiston Respublikasi Tashqi ishlar vaziri Abdulaziz Komilov Rossiya Federatsiyasining Toshkent shahridagi Elchixonasiga tashrif buyurdi. Bu haqda TIV axborot xizmati xabar berdi. TIV rahbari suiqasd natijasida Rossiyaning Turkiyadagi Elchisi Andrey Karlovning fojiaviy halok bo‘lgani munosabati bilan Elchi Vladimir Tyurdenevga ta’ziya izhor etdi va marhumning oila a’zolari va yaqinlariga hamdardlik hamda dalda so‘zlarini yetkazib qo‘yishni so‘rab, Hamdardlik kitobiga qayd kiritdi.